Columbo

Columbo er en amerikansk kriminalserie om den amerikanske drapsetterforskeren Columbo (spilt av Peter Falk). Serien gikk på den amerikanske TV-kanalen NBC fra 1971 til 1978 og på ABC fra 1989 til 2003. Richard Levinson og William Link var seriens skapere. 

Det er totalt produsert 69 episoder av Columbo. De to første episodene, fra 1968 og 1971, regnes som såkalte «pilotepisoder». Murder by the Book (1971) regnes som den første episoden. Spilletiden på episodene varierer fra 70 til 100 minutter. Det er også variasjon i antall produserte episoder per år. 

Deler av serien ble sendt på NRK fra 1972 til 1979.

 Bakgrunn 
Karakteren Columbo er opprinnelig hentet fra TV-serien The Chevy Mystery Show fra 1960. Karakteren ble her spilt av Bert Freed. Serieskaperne var også inspirert av Fjodor Dostojevskij. Forbildet for Columbo var politimannen Porfirij Petrovitsj, forhørsdommeren som framkaller kaldsvette hos morderen Raskolnikov i romanen «Forbrytelse og straff».

 Om seriens innhold og karakteren 
Serien er lagt opp slik at seerne fra begynnelsen får se hvem som er morderen. Hver episode begynner med et nøye planlagt mord som Columbo får i oppdrag å løse. Karakteren opptrer på en klossete og klumsete måte slik at morderen i begynnelsen tror han har å gjøre med en dum og lettlurt etterforsker. 

Karakteren er ellers kjent for sin lange frakk og sees ofte røkende på en sigar. I tillegg kjører han rundt i en i øynefallende nedslitt gammel bil. Han snakker stadig om kona, og ber gjerne morderen eller kollegene sine om råd om konas ting eller hva han f.eks. kan skaffe henne i presang. Likevel har hans bedre halvdel aldri blitt vist på skjermen. I episoden "Dead Weight" fra 1971 kan man se av ID kortet til Columbo at hans fulle navn er Frank Columbo.

 I Norge 
Columbo dukket opp på norsk TV første gang den 16. september 1972. Suitable for Framing (som på NRK fikk den norske tittelen Rett tid, rett stad) var den første episoden som ble vist i Norge. Den var egentlig den fjerde episoden av den ordinære serien.VG, 16. september 1972, s.44 «Slik begynner fjernsynets nye detek-serie Columbo: Episoden "Rett tid, rett stad" (tekstet på nynorsk) handler om en mengde stjålne malerier, som etterfølges av drap». Den gikk som lørdagsserie de første to årene og som detektime fra 1974.

 NRK: 1972-79, 2005-08NRK - Godlynt gjensyn (13.5.2005)
 TV3: 1989-93
 Canal9: 2011-12
 TV+: 1995-96

 Episoder 
Episodeoversikt for Columbo

 Referanser 

 Eksterne lenker 


Kategori:Politi-TV-serier fra USA
Kategori:Krimserier fra USA
Kategori:Detektimen
Kategori:TV-produksjoner fra USA, fra 1970-årene
Kategori:TV-produksjoner fra USA, fra 1980-årene
Kategori:TV-produksjoner fra USA, fra 1990-årene
Kategori:TV-produksjoner fra USA, fra 2000-årene
Kategori:TV-produksjoner på NBC
Kategori:TV-produksjoner på ABC